Euroopa Liidu Teataja L 121 , 07/05/1983 Lk 0023 - 0025

Soomekeelne eriväljaanne: Peatükk 3 Köide 16 Lk 0095

Hispaaniakeelne eriväljaanne: Peatükk 03 Köide 27 Lk 0177

Rootsikeelne eriväljaanne: Peatükk 3 Köide 16 Lk 0095

Portugalikeelne eriväljaanne Peatükk 03 Köide 27 Lk 0177



Komisjoni otsus, 22. aprill 1983, nende Rumeenia Sotsialistliku Vabariigi ettevõtete loetelu kohta, millest lubatakse importida ühendusse värsket liha (83/218/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 12. detsembri 1972. aasta direktiivi 72/462/EMÜ tervishoiu ja veterinaarinspektsiooni probleemide kohta veiste ja sigade ning värske liha impordil kolmandatest riikidest, [1] viimati muudetud direktiiviga 83/91/EMÜ, [2] eriti selle artikli 4 lõiget 1 ning artikli 18 lõike 1 punkte a ja b, ning arvestades, et: kolmandate riikide ettevõtetel lubatakse importida ühendusse värsket liha üksnes juhul, kui need vastavad direktiivis 72/462/EMÜ sätestatud üld- ja eritingimustele; Rumeenia on edastanud vastavalt direktiivi 72/462/EMÜ artikli 4 lõikele 3 loetelu ettevõtetest, millel on lubatud ühendusse eksportida; ühenduse paikvaatlused on näidanud, et mitmete kõnealuste ettevõtete hügieenistandardid on piisavad, ning seetõttu võib ettevõtted kanda kõnealuse direktiivi artikli 4 lõike 1 kohaselt koostatud esimesse loetellu ettevõtetest, millest võib lubada värsket liha importida; teiste Rumeenia poolt esitatud ettevõtete olukord tuleb uuesti läbi vaadata lisateabe põhjal, mis käsitleb nende hügieenistandardeid ja nende võimet kohanduda kiirelt ühenduse õigusaktidega; olemasolevate kaubavoogude järsu katkemise vältimiseks võib kõnealustel ettevõtetel seniks lubada jätkata ajutiselt värske liha eksportimist liikmesriikidesse, kes on valmis eksporditavat liha vastu võtma; seepärast on vaja käesolev otsus uuesti läbi vaadata ja vajaduse korral seda muuta, võttes arvesse sel eesmärgil võetud meetmeid ja tehtud parandusi; tuleks meenutada, et värske liha impordi suhtes kohaldatakse eriti tervisekaitsenõuete osas ka muid ühenduse veterinaaria alaseid õigusakte, sealhulgas Taanit, Iirimaad ja Ühendkuningriiki käsitlevaid erisätteid; käesoleva otsuse lisas esitatud loetelusse kantud ettevõtetest pärit värske liha impordi suhtes kohaldatakse jätkuvalt mujal ettenähtud sätteid ja asutamislepingu üldsätteid; eriti teatavat liiki liha, nt vähem kui kolm kilogrammi kaaluvate lihatükkide või teatavate ühenduse ühtlustatud eeskirjadega hõlmamata ainete jääke sisaldava liha kolmandatest riikidest importimise või teistesse liikmesriikidesse reeksportimise suhtes kohaldatakse jätkuvalt importiva liikmesriigi tervishoiualaseid õigusakte; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 1. Käesoleva otsuse lisas loetletud Rumeenia ettevõtetest lubatakse importida ühendusse värsket liha vastavalt kõnealusele lisale. 2. Lõikes 1 nimetatud ettevõtetest importimise suhtes kohaldatakse jätkuvalt mujal ettenähtud ühenduse veterinaarsätteid, eelkõige tervisekaitse nõudeid käsitlevaid sätteid. Artikkel 2 Liikmesriigid keelavad värske liha importimise mujalt kui käesoleva otsuse lisas loetletud ettevõtetest. Liikmesriigid võivad lubada kuni 30. novembrini 1983 sellistest ettevõtetest pärit värske liha importimist, mida ei ole käesoleva otsuse lisas nimetatud, kuid mille Rumeenia asutused on 15. oktoobri 1982 seisuga ametlikult heaks kiitnud ja esitanud direktiivi 72/462/EMÜ artikli 4 lõike 3 kohaselt, välja arvatud juhul, kui eespool nimetatud direktiivi artikli 4 lõike 1 kohaselt on kõnealuste ettevõtete puhul enne 1. detsembrit 1983 otsustatud teisiti. Komisjon saadab kõnealuste ettevõtete loetelu teistele liikmesriikidele. Artikkel 3 Käesolevat otsust kohaldatakse alates 1. maist 1983. Artikkel 4 Käesolev otsus vaadatakse uuesti läbi ja vajaduse korral muudetakse seda enne 1. septembrit 1983. Artikkel 5 Käesolev otsus on adresseeritud liikmesriikidele. Brüssel, 22. aprill 1983 Komisjoni nimel komisjoni liige Poul Dalsager [1] EÜT L 302, 31.12.1972, lk 28. [2] EÜT L 59, 5.3.1983, lk 34. -------------------------------------------------- LISA ETTEVÕTETE LOETELU Loa nr | Ettevõte | Aadress | | | I.VEISELIHA A.Tapamaja ja lõikamishoone N | 11 | Industria Carnii Turnu Severin | Turnu Severin | B.Tapamajad N | 2 | Industria Carnii Bacau | Bacau | N | 10 | Industria Carnii Tirgu-Mures | Tirgu-Mures | N | 14 | Industria Carnii Constanta | Constanta | C.Lõikamishooned N | 7 | Industria Carnii Hateg | Hateg | N | 9 | Industria Carnii Constanta | Constanta | N | 23 | Frigorifer Sibiu | Sibiu | N | 25 | Industria Carnii Tirgu-Mures | Tirgu-Mures | N | 26 | Industria Carnii Bacau | Bacau | N | 30 | Antrepozitul Frigorifio NR 30 Timisoara | Timisoara | N | 42 | Fabrica de Conserve de Carne, Semiconserve, Frigorifer Suceava | Suceava | N | 61 | Industria Carnii Buzau | Buzau | N | 83 | Antrepozitul Frigorifio — Piatra Neamt | Piatra Neamt | II.SEALIHA A.Tapamajad ja lõikamishooned N | 11 | Industria Carnii Turnu Severin | Turnu Severin | N | 61 | Industria Carnii Buzau | Buzau | B.Tapamajad N | 2 | Industria Carnii Bacau | Bacau | N | 10 | Industria Carnii Tirgu-Mures | Tirgu-Mures | N | 14 | Industria Carnii Constanta | Constanta | C.Lõikamishooned N | 7 | Industria Carnii Hateg | Hateg | N | 9 | Industria Carnii Constanta | Constanta | N | 23 | Frigorifer Sibiu | Sibiu | N | 25 | Industria Carnii Tirgu-Mures | Tirgu-Mures | N | 26 | Industria Carnii Bacau | Bacau | N | 30 | Antrepozitul Frigorifio NR 30 Timisoara | Timisoara | N | 42 | Fabrica de Conserve de Carne, Semiconserve, Frigorifer Suceava | Suceava | N | 83 | Antrepozitul Frigorifio — Piatra Neamt | Pietra Neamt | --------------------------------------------------